شەفەق
نیوز/ سەرۆک هەرێم کوردستان نێچیرڤان بارزانی، ئمڕوو یەکشەممە، پیرۆزبایی لە یانەی
وەرزشی دهۆک کرد وە بونەی بەرزەوبوینی ئەرا خول نایاب عراقی.
لە بەیاننامیگ
رەسیە ئاژانس شەفەق نیوز وت٫ وە بوونەی سەرکەفتن تیم توپان یانەی دهۆک ئەرا خولە نایابەیل
یانەیل عراق، ‌‌ وەی بوونە گەرمترین پیرۆزبایی پیشکەشدان کەم پێشکەش گشت ئەندامەیل
دەسەی ئیدارەیەگە و بازیکەریل یانەگە کەم، ولە گشت لایەنگرەیل یانگە و وەرزشوانەیل
کوردستان.
وتیش،
وەی بونە، دووپات کەیمن لە دەسمیەتیدان وەرزشوانەیل ، وەرەو نوا بردنوەرزش لە کوردستان،
وە وەپیزانینەوە چەو لە سەرکەفتنیان کەیمن، چەوەڕی سەرکەفتن زیاتریمن لەلیان.
تیم
یانەی توپان دهۆک سەرکەفتی بوی لە گلەوخواردن ئەرا خول نایاب عراق و و وەجی ه٦شتن خول
پلە یەک، لە دویای بردنەوەی لە تیپ یانەی ئەمانەت بەغدا.
بازی"پلای
ئۆف" دویەشەو دەسکردە پاڵاوتن ئەرا خول نایابەیل لە ناو بازیگای شار لە خوەرهەڵات
بەغدای پایتەخت، وە بردنەوەی دهۆک کۆتایی هات وە ئەنجام 0-2، وەی هوکار تیپەگە گلەوخوارد
ئەرا رز وەرز ئایندە  2022-2023.
جی باسە
دهۆک تاج نازناو خول نایابەیل عراق لە وەرز 
2009-2010 وەدەسهاورد لە دویای ئەوەگ بردەوە وە گۆڵیگ ئازاد وەلایەن خالید موشیر.
